O Apalpador

Grupo: Ana Casas Eiroa, Antía Mujico Noya, Irene Ouzande Núñez, Óscar Álvarez Savariz, Sofía Bercero Rosende, Denis Constantin.

Actores e actrices.

-Óscar Álvarez Savariz: recepcionista.

-Sofía Beceiro Rosende: amiga da fracturada.

-Antía Mujico Noya: fracturada.

-Irene Ouzande Núñez: apalpador.

Lugar.

- Palas de Rei - Arzúa

Microteatro.

(Antía está sentada nun banco tocando o xeonllo e Sofía esta de pé ao seu carón, mirándoa.)

Sofía- (Dirixíndose a ela con xesto de incredulidade) Pero..., tanto che doe?

A- (Con voz chorosa) Sí, é que levei moito golpe!

S- (Encollendo os ombros, movendo a cabeza aos lados e levantando as mans coas palmas para arriba) Home!, é que máis torpe non se pode ser...!

A-(Segue coa voz chorosa e freta o xeonllo coas mans) Non falemos moito...Se foses eu levarías o mesmo golpe.

(Sofía séntase ao lado de Antía.)

S- (Mirando para A) O mellor vai ser que a estires.

A- (Mirando con cara de incredulidade a S e falando moi alporizada) Que dis! (Engurrando o cello) Pero ti sabes o que doe iso?

S- (Encollendo os ombros e dándolle a volta ás mans) Non, nunca me pasou. (Movendo a cabeza aos lados e poñendo voz de burla) É que non vou falando co móbil pola rúa!

A- (Segue coa voz chorosa) Era moi urxente! Estaba falando coa miña nai!

S- (Encollendo os ombros) Xa...supoño...

(Antía fai un xesto de “que parva es”.)

A- (Engurrando o cello; continúa fretando o xeonllo) E agora, que facemos?

S- (Moi decidida e estendendo a man cara A) Déixame o teu móbil!, vou buscar un albergue!

A- (Levantando as cellas e encollendo os ombros) Deixaríacho, pero... escachou co golpe!

S- (Mirando para o ceo e levantando as mans) Mi madriña...! (Levantando as cellas, movendo a cabeza para os lados e encollendo os ombros) Pois eu non sei onde está o meu!

A- (Sinalando para o peto de S) Búscao, seguro que o tes no peto.

(Sofía búscao e encóntrao.)

S- (Sacando o móbil do peto e mirando para el) Pois si, tiñas razón!

A- (Movendo a cabeza aos lados e con voz de cansanzo) Non che dicía eu...

S- (Levantándose e facendo ademán de desbloquear o móbil) Vou chamar.

A- (Asentindo coa cabeza) Vale.

(Antía ponse a estirar a perna mentres Sofía busca un albergue.)

S- (Levantando a vista do móbil e sinalando coa man cara atrás) Xusto aquí detrás hai un albergue.

Antía- Ben, pois vamos mirar.

(Sofía e Antía levántase do banco e Sofía axuda a Antía.) (Na entrada do albergue está Óscar.)

Sofía- Boa tarde.

Antía- Boa tarde.

Ó- Ola. En que podo axudar?

S- Queríamos unha habitación para pasar a noite.

Ó- (Asentindo coa cabeza) Como estamos no Nadal,temos un desconto especial.

Antía - Ben! (Dirixíndose a Sofía) Pois Sofía… xa sabes!

S- (Encollendo os ombros) Tócame pagar a min non?

1. (Levantando as mans e deixándoas caer) Claro!, pois eu paguei antes.

(Sofía míraa con desprezo.)

S- (Dirixíndose a Óscar) Canto é?

Ó- Serán 70e entre as dúas.

S- (Busca no peto, saca os cartos e acércallos a öscar) Vale, aquí tes.

Ó- (Collendo os cartos) Grazas. Ata as sete non teredes preparada a habitación.

Óscar vai para dentro do albergue.

Antía- Entón esperaremos por aquí.

S- Sí.

(Antía e Sofía sentan outra vez no banco.)

Antía- (Apoiando a cabeza respaldo do banco) Eu vou botar unha sesta, que teño sono.

S- (Erguéndose moi decidida) Pois eu vou dar unha volta por aí.

Antía- (Tombándose no banco) (Con voz chorosa) Oxalá se me curase a perna.

S- (Mirando para ela e asentindo) Oxalá!

(Entón Sofía marcha e aparece o apalpador, Irene)

I- Como ti pediches curareiche o xeonllo como agasallo de Nadal. Así poderás seguir co camiño de Santiago!

(Irene pásalle a man por riba do xeonllo e entón cúrase.)

(Entón aparece Sofía e ve a Irene e sorpréndese.)

S- Mi madriña!

(Irene marcha correndo ao decatarse de que Sofía a veu.)

(Sofía corre até Antía e comproba se lle pasa algo, movéndoa dun lado a outro)

S- Antía esperta! Esperta!

Antía- (Cun ton moi cansado) Déixame durmir un pouco máis...

S- Que espertes, oh! Esperta!

Antía- (Incorporándose) Que queres?!

S- (Con entusiasmo) Veu o apalpador e curouche o xeonllo!

Antía- (Levantando a man e movéndoa no ar) Non digas parvadas!

S- (Sinalando a perna de Antía) Non son parvadas! Mira o xeonllo. Dóeche?

(Antía séntase e mira cara a rodilla.)

Antía- É verdade xa non me doe!

S- ((Levantando as dúas mans) Díxencho!

(Óscar aparece.)

Ó- Xa está todo listo.

S- Vamos.

(Levántase Antía, collen as mochilas e os bastóns e marchan os tres.)